CELEX: 22014D0222
Language: hr
Date: 2014-10-24 00:00:00
Title: Odluka Zajedničkog odbora EGP-a br. 222/2014 od 24. listopada 2014. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/1446]

3.9.2015   
            
            
               HR
            
            
               Službeni list Europske unije
            
            
               L 230/24
            
         ODLUKA ZAJEDNIČKOG ODBORA EGP-A
   br. 222/2014
   od 24. listopada 2014.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/1446]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Odluka Komisije 2013/638/EU оd 12. kolovoza 2013. o bitnim zahtjevima vezanim uz pomorsku radiokomunikacijsku opremu namijenjenu za uporabu na plovilima koja nisu obuhvaćena SOLAS-om (Međunarodna konvencija o zaštiti ljudskih života na moru) i za uključivanje u Svjetski pomorski sustav za pogibelj i sigurnost (GMDSS) (1) treba se uključiti u Sporazum o EGP-u.
            
         
               (2)
            
            
               Odlukom 2013/638/EU stavlja se izvan snage Odluka Komisije 2004/71/EZ od 4. rujna 2003. o osnovnim uvjetima za pomorsku radiokomunikacijsku opremu namijenjenu za upotrebu na brodovima koji nisu obuhvaćeni Konvencijom SOLAS i za sudjelovanje u Svjetskom pomorskom sustavu za pogibelj i sigurnost (GMDSS) (2) koja je uključena u Sporazum o EGP-u i koja se stoga treba isključiti iz njega.
            
         
               (3)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Prilog II. Sporazumu o EGP-u poglavlje XVIII. mijenja se kako slijedi:
   
               1.
            
            
               Nakon točke 4.zzp (Direktiva Komisije 2008/63/EZ) umeće se sljedeća točka:
               
                           „4.zzq
                        
                        
                           
                              32013 D 0638: Odluka Komisije 2013/638/EU оd 12. kolovoza 2013. o bitnim zahtjevima vezanim uz pomorsku radiokomunikacijsku opremu namijenjenu za uporabu na plovilima koja nisu obuhvaćena SOLAS-om (Međunarodna konvencija o zaštiti ljudskih života na moru) i za uključivanje u Svjetski pomorski sustav za pogibelj i sigurnost (GMDSS) (SL L 296, 7.11.2013., str. 22.).”
                        
                     
         
               2.
            
            
               Briše se tekst točke 4.zzm (Odluka Komisije 2004/71/EZ).
            
         Članak 2.
   Vjerodostojni su tekstovi Odluke 2013/638/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
   Članak 3.
   Ova Odluka stupa na snagu 1. studenoga 2014. pod uvjetom da su sva priopćenja iz članka 103. stavka 1. Sporazuma o EGP-u poslana (3).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 24. listopada 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 296, 7.11.2013., str. 22.
   
      (2)  SL L 16, 23.1.2004., str. 54.
   
      (3)  Ustavni zahtjevi nisu navedeni.